मेयर कपमा आयुष र विना सर्वाेत्कृष्ट
भृकुटी डोजोका आयुष थापा र अरनिको माविकी विना तामाङ शनिबार प्रथम मेयर कप उमा खुला कराते च्याम्पियनसीपमा सर्वाेत्कृष्ट खेलाडी घोषित भएका छन् ।
काठमाडौँ — भृकुटी डोजोका आयुष थापा र अरनिको माविकी विना तामाङ शनिबार प्रथम मेयर कप उमा खुला कराते च्याम्पियनसीपमा सर्वाेत्कृष्ट खेलाडी घोषित भएका छन् ।पुरुषतर्फ ४० केजीमुनि तौलको फाइनलमा आयुषले बालबाटिका डोजोका सोहन तामाङलाई हराए । तोयोकान वादोरियोका निशान तामाङ र सरस्वती डोजोकी रोशन राईले कांस्य जिते ।महिलातर्फ बिनाले २५ केजीमुनि तौल फाइनलमा आफ्नै विद्यालयकी झरना घतानीलाई हराएर स्वर्ण जितिन् । तोयोकान वादोरियोकी अनिस्या केसी र भृकुटी डोजोकी प्रसन्ध्या कार्कीले कांस्य जिते ।भृकुटी डोजो टिम च्याम्पियन बन्यो । टोलीले ७ स्वर्ण, २ रजत र ७ कांस्य जित्यो । च्याम्पियन मार्सल आर्ट ४ स्वर्ण, ३ रजत र १ कांस्यसहित दोस्रो हुँदा ३ स्वर्ण र २ कांस्य जितेको थैव डोजो तेस्रो भयो ।काठमाडौं महानगरपालिकाको प्रायोजनमा नेपाल गोजुरियो कराते संघको आयोजनामा भएको प्रतियोगिताको खुलातर्फ बालबालिका डोजोकी आरती राईले फाइनलमा कालिका सदनकी सविना तामाङलाई हराएर स्वर्ण जितिन् । कातातर्फ भृकुटी डोजोकी सुनिता तामाङले स्वर्ण जित्दा नेपाल हायासी हा डोजोकी निरुता श्रेष्ठले रजत जितिन् । नगदेश डोजोकी मिस्टी श्रेष्ठ र नेपाल हायासी हाकी पूर्णिमा रानामगरले कांस्य जिते । विजेतालाई काठमाडौं महानगरपालिका उपप्रमुख सुनीता डंगोललगायतले पुरस्कृत गरेका थिए ।